көшірме

Іс № 2-8280/15

# ШЕШІМ

Қазақстан Республикасы атынан

05 қараша 2015 жыл Атырау қаласы

Атырау қалалық соты құрамында төрағалық етуші судья А.Б.Базарова, сот отырысының хатшысы Г.С.Сарсенбаева отырып, Атырау қалалық прокурорының көмекшісі М.Кыстаубаеваның қатысуларымен ашық сот отырысында Атырау облысы бойынша Мемлекеттік кірістер департаментінің Атырау қаласы бойынша Мемлекеттік кірістер басқармасы» Республикалық мемлекеттік мекемесінің «Каспий Коммерческий Центр ЛТД» жауапкершілігі шектеулі серіктестігінің Осьмушко Олег Владимировичке, оның құрылтайшысы Сарсенова Дина Руслановнадан субсидиялық тәртіпте салық және бюджетке төленетін басқа да міндетті төлемдер 31 644 517,39 теңге берешектерін өндіру туралы талабы бойынша азаматтық ісін қарап,

АНЫҚТАҒАНЫ:

Талап қоюшы Атырау облысы бойынша Мемлекеттік кірістер департаментінің Атырау қаласы бойынша Мемлекеттік кірістер басқармасы» Республикалық мемлекеттік мекемесінің «Каспий Коммерческий Центр ЛТД» жауапкершілігі шектеулі серіктестігінің Осьмушко Олег Владимировичке, оның құрылтайшысы Сарсенова Дина Руслановнадан субсидиялық тәртіпте салық және бюджетке төленетін басқа да міндетті төлемдер 31 644 517,39 теңге берешектерін өндіру өндіруді сұраған.

Сот отырысына талап қоюшы келмеді, сотқа түсірген арызында істі өздерінің қатысуынсыз қарауды сұрады.

АІЖК – нің 187 бабының 5 тармағын басшылыққа алып, сот істі талап қоюшының қатысуынсыз қарауды жөн деп табады.

Сот отырысына жауапкерлер О.Осьмушко мен Д.Сарсенова сот отырысының уақыты мен орны тиісті түрде хабарлана тұра сот отырысына келген жоқ.

Сот Қазақстан Республикасының азаматтық іс жүргізу Кодексінің (әрі қарай - АІЖК) 187 бабының 4 тармағын басшылыққа алып, жауапкердің сот отырысына келмеу себептерін дәлелсіз деп танып, оның қатысуынсыз қарауға ұйғарым етті.

Істегі жазбаша және басқа да құжаттарды зерттеп, прокурор М.Кыстаубаеваның талап арыз қанағаттандырылудан бас тартылуға жатады деген қорытындысын тыңдап, істегі жинақталған дәлелдерді зерттеп, төмендегідей тұжырымға келеді.

Қазақстан Республикасы азаматтық кодексінің (әрі қарай – ҚР АК) 357-бабында көзделгендей, заңдарға немесе мiндеттеменiң шарттарына сәйкес негiзгi борышқор болып табылатын (субсидиялық жауапкершiлiк) басқа адамның жауапкершiлiгiне қосымша жауапты болатын адамға талап қойғанға дейiн кепiл берушi талапты негiзгi борышқорға қоюға тиiс. Егер негiзгi борышқор несие берушiнiң талабын қанағаттандырудан бас тартса, не оны толық орындамаса немесе несие берушi одан қойылған талапқа ақылға қонымды мерзiмде жауап алмаса, бұл талаптың орындалмаған бөлiгi субсидиялық жауапкершiлiгi бар адамға қойылуы мүмкiн.

# Қазақстан Республикасының «Оңалту және банкроттық туралы» Заңының 5 бабына сәйкес, кредитордың борышкердi банкрот деп тану немесе оңалту рәсімін қолдану туралы өтінішпен сотқа жүгiнуi үшін борышкердiң төлем қабiлетсiздiгi негiз болып табылады.  Борышкер мына шарттардың бірі және одан көбі басталған кезде төлемге қабілетсіз болып табылады: салық берешегі бойынша борышкердің филиалдары мен өкілдіктерінің берешегін қоса алғанда, салықтар және бюджетке төленетін басқа да міндетті төлемдер бойынша кредитор алдындағы міндеттемелері оларды орындау мерзімі басталған кезден бастап төрт ай ішінде орындалмаған және республикалық бюджет туралы заңда тиісті қаржы жылына белгіленген бір жүз елу айлық есептік көрсеткіштен кем емес соманы құрайды.

 Сот отырысында, «Каспий Коммерческий Центр ЛТД» жауапкершілігі шектеулі серіктестігі заңды тұлға ретінде Атырау облысының Әділет департаментінде 2008 жылдың 23 қазанында тіркелгені анықталған.

 Сот отырысында анықталғандай, серіктестіктің басшысы О.В.Осьмушко, құрылтайшысы Д.Р.Сарсенова екендігі анықталды.Салық органында «Каспий Коммерческий Центр ЛТД» жауапкершілігі шектеулі серіктестігі 2008 жылы тіркелген. Негізгі қызметі - қоғаммен байланыс және қарым-қатынас бойынша кеңес беру.

 Сот отырысында анықталғандай, «Каспий Коммерческий Центр ЛТД» жауапкершілігі шектеулі серіктестігінің салық бойынша берешегі 2015 жылдың 03 қыркүйегінде борышкердің негізгі берешегі 31 644 517,39  теңге құрайды.

ҚР АК-нің 44 бабының талаптарына сәйкес, заңды тұлғаның құрылтайшысы (қатысушысы) немесе оның мүлкiнiң меншiк иесi оның мiндеттемелерi бойынша жауап бермейдi, ал заңды тұлға заңды тұлғаның құрылтайшысының (қатысушысының) немесе оның мүлкiнiң меншiк иесiнiң мiндеттемелерi бойынша жауап бермейдi, бұған осы Кодексте, өзге заң актiлерiнде не заңды тұлғаның құрылтай құжаттарында көзделген жағдайлар қосылмайды. Егер заңды тұлғаның банкроттығы оның құрылтайшысының (қатысушысының) немесе оның мүлкiнiң меншiк иесiнiң iс-әрекетiнен туындаған болса, заңды тұлғаның қаражаты жеткiлiксiз болған жағдайда құрылтайшы (қатысушы) немесе оның мүлкiнiң меншiк иесi несие берушiлер алдында субсидиарлық жауапкершiлiкте болады.

Сот отырысында, Атырау облысы мамандандырылған ауданаралық экономикалық сотының 01 қыркүйек 2015 жылғы шешімімен «Қазақстан Республикасы қаржы Министрлігі мемлекеттік кірістер Комитетінің Атырау облысы бойынша мемлекеттік кірістер Департаментінің Атырау қаласы бойынша мемлекеттік кірістер басқармасы» республикалық мемлекеттік мекемесінің борышкер «Каспий Коммерческий Центр ЛТД» жауапкершілігі шектеулі серіктестігін банкрот деп тану туралы талап арызы қанағаттандырудан бас тартылған.

Бұл тұрғыда, сот талап қоюшы Атырау облысы бойынша Мемлекеттік кірістер департаментінің Атырау қаласы бойынша Мемлекеттік кірістер басқармасы» Республикалық мемлекеттік мекемесінің «Каспий Коммерческий Центр ЛТД» жауапкершілігі шектеулі серіктестігінің Осьмушко Олег Владимировичке, оның құрылтайшысы Сарсенова Дина Руслановнадан субсидиялық тәртіпте салық және бюджетке төленетін басқа да міндетті төлемдер 31 644 517,39 теңге берешектерін өндіру туралы талабы қанағаттандырудан бас тартылуға жатады деген тұжырымға келеді, өйткені аталған «Каспий Коммерческий Центр ЛТД» жауапкершілігі шектеулі серіктестігі банкрот деп танылмаған.

 АІЖК-нің 217, 218, 219, 221 баптарын басшылыққа алып сот,

ШЕШІМ ЕТТІ:

Атырау облысы бойынша Мемлекеттік кірістер департаментінің Атырау қаласы бойынша Мемлекеттік кірістер басқармасы» Республикалық мемлекеттік мекемесінің «Каспий Коммерческий Центр ЛТД» жауапкершілігі шектеулі серіктестігінің Осьмушко Олег Владимировичке, оның құрылтайшысы Сарсенова Дина Руслановнадан субсидиялық тәртіпте салық және бюджетке төленетін басқа да міндетті төлемдер 31 644 517,39 теңге берешектерін өндіру туралы талабы қанағаттандырылудан бас тартылсын.

Шешімге он бес күн ішінде шешімнің көшірмелері тапсырылған күннен бастап Қазақстан Республикасының Азаматтық іс жүргізу кодексінің 334, 335-баптарының талаптарын сақтай отырып Атырау облыстық сотының азаматтық және әкімшілік істер бойынша апелляциялық сот алқасына Атырау қалалық соты арқылы шағым немесе наразылық келтірілуі мүмкін.

Судья А.Б.Базарова